SK
C 71/36
Úradný vestník Európskej únie
27.2.2023
Návrhy Žalobkyňa navrhuje, aby Všeobecný súd: — určil, že bod 4.1.8 strategického plánu SPP Španielska na obdobie 2023 – 2027, schváleného vykonávacím rozhodnutím Komisie z 31. augusta 2022, ktorým sa schvaľuje strategický plán SPP Španielska na obdobie 2023 – 2027 na podporu Únie financovaný z Európskeho poľnohospodárskeho záručného fondu a Európskeho poľnohospodárskeho fondu pre rozvoj vidieka, ktorý stanovuje strop pre základnú podporu príjmov na poľnohospodára na sumu 200 000 eur (ďalej len „opatrenie“), je neplatný.
Dôvody a hlavné tvrdenia Na podporu svojej žaloby žalobkyňa uvádza štyri žalobné dôvody. 1.
Prvý žalobný dôvod je založený na porušení článku 17 nariadenia (EÚ) 2021/2115 (1), ktorým sa stanovujú pravidlá podpory strategických plánov a ktorým sa zrušujú nariadenia (EÚ) č. 1305/2013 a (EÚ) č. 1307/2013. — V tejto súvislosti uvádza, že nariadenie (EÚ) 2021/2115 umožňuje členským štátom určiť, ktoré z intervencií uvedených v kapitolách II, III a IV hlavy II najviac zodpovedajú ich osobitným potrebám a ako ich prepojiť.
Napadnuté rozhodnutie však zahŕňa inú intervenciu, než sú intervencie stanovené v uvedenom článku, čo znamená prekročenie stropu a právomocí Komisie na základe nariadenia (EÚ) 2021/2115. 2.
Druhý žalobný dôvod je založený na neexistencii analýzy a posúdenia vplyvu nekritického stropu vo výške 200 000 eur na základnú podporu príjmov SPP. — V tejto súvislosti uvádza, že pri prijímaní napadnutého rozhodnutia sa na španielskej ani európskej úrovni nevykonalo žiadne posúdenie vplyvu tohto opatrenia.
Keby sa vykonalo aspoň predbežné preskúmanie, zistilo by sa, že opatrenie je v rozpore s cieľmi uvedenými v článkoch 5 a 6 nariadenia (EÚ) 2021/2115. 3.
Tretí žalobný dôvod je založený na skreslení jednotného trhu a hospodárskej súťaže na úkor španielskych poľnohospodárov. — V tejto súvislosti uvádza, že napadnuté rozhodnutie spôsobuje závažné a bezdôvodné skreslenie vnútorného trhu, ako aj roztrieštenie SPP v jednom z ich základných mechanizmov.
Opatrenie totiž stavia španielskych poľnohospodárov do horšej pozície ako európskych poľnohospodárov. 4.
Štvrtý žalobný dôvod je založený na porušení zásady proporcionality. — V tejto súvislosti uvádza, že opatrenie je v rozpore so zásadou proporcionality, pretože nie vhodné ani potrebné na dosiahnutie sledovaného cieľa a obsahuje nadmerné a bezdôvodné obetovanie sa vlastníkov poľnohospodárskych podnikov a ich pracovníkov, čo nie je nijako kompenzované uspokojovaním akéhokoľvek prevažujúceho verejného záujmu.
(1)
Nariadenie Európskeho parlamentu a Rady (EÚ) 2021/2115 z 2. decembra 2021, ktorým sa stanovujú pravidlá podpory strategických plánov, ktoré majú zostaviť členské štáty v rámci spoločnej poľnohospodárskej politiky (strategické plány SPP) a ktoré sú financované z Európskeho poľnohospodárskeho záručného fondu (EPZF) a Európskeho poľnohospodárskeho fondu pre rozvoj vidieka (EPFRV), a ktorým sa zrušujú nariadenia (EÚ) č. 1305/2013 a (EÚ) č. 1307/2013 (Ú. v.
EÚ L 435, 2021, s. 1).
Žaloba podaná 22. decembra 2022 – Thunus a i./EIB (Vec T-799/22) (2023/C 71/48) Jazyk konania: francúzština Účastníci konania Žalobca: Vincent Thunus (Contern, Luxemburg) a osem ďalších žalobcov (v zastúpení: L. Levi, advokátka) Žalovaná: Európska investičná banka